《同曹清父西郊纪事五首 其一》
元代·方回

晴耕新种麦，破块满田间。诘曲随牛路，周遭傍马山。

几人钟间气，往岁耸朝班。黄卷今犹在，青云未易攀。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。